

**Karlovac, 18. ožujka 2024.**

**Javni natječaj za financiranje projekata udruga**

**iz Proračuna Grada Karlovca za 2024. godinu**

(1) Grad Karlovac poziva udruge koje su programski usmjerene na rad u područjima ovog Natječaja.

(2) Udruge sukladno ovom Natječaju mogu prijaviti projekt na jedno od navedenih programskih područja, odnosno na najviše dva programska područja od kojih je jedno Programsko područje 6 – Foginovo kupalište, a drugo po vlastitom izboru:

* **Programsko područje 1 – Razvoj civilnog društva i podrška projektnim aktivnostima udruga**
* **Programsko područje 2 – Grad za mlade**
* **Programsko područje 3 – Razvoj poljoprivrede i zaštita od ambrozije**
* **Programsko područje 4 – Grad prijatelj djece - 5000**
* **Programsko područje 5 – Za okruženje bez nasilja**
* **Programsko područje 6 – Foginovo kupalište**
* **Programsko područje 7 – Udruge proistekle iz Domovinskog rata**
* **Programsko područje 8 – Projekti i aktivnosti od interesa za grad Karlovac**

(3) Udruge mogu prijaviti projekt za sljedeće aktivnosti:

**3.1. Za Programsko područje 1 – Razvoj civilnog društva i podrška projektnim aktivnostima udruga**

* organiziranje edukacija, seminara, predavanja, tribina, sajmova i izložbi
* organiziranje radionica
* organiziranje susreta, natjecanja i drugih manifestacija
* unapređenje i promicanje prava potrošača
* skrb i zaštita zdravlja napuštenih životinja na području Karlovca poticanje udomljavanja, kontrole populacije

**3.2. Za Programsko područje 2 – Grad za mlade**

* Organiziranje edukacija, seminara, predavanja, tribina
* Organiziranje radionica
* Organiziranje susreta, natjecanja, priredbi, koncerata, festivala i drugih manifestacija

**3.3. Za Programsko područje 3 – Razvoj poljoprivrede i zaštita od ambrozije**

* edukacija građana
* aktivnosti uklanjanja i uništavanja ambrozije
* organizacija i promidžba rada udruga poljoprivrednih proizvođača
* zaštita i označavanje autohtonih poljoprivrednih/gastro proizvoda
* zaštita ruralnog područja grada Karlovca

**3.4. Za Programsko područje 4 – Grad prijatelj djece**

* aktivnosti usmjerene na organiziranje Karlovačkog vrtuljka,
* aktivnosti usmjerene na organiziranje Dječjeg tjedna, Dana igara, Međunarodnog dana obitelji,
* aktivnosti usmjerene na provedbu aktivnosti izvaninstitucionalnog odgoja i obrazovanja, građanskog odgoja, zdravlja, kulture, prevencije nasilja u djece, prevencije ovisnosti u djece, humanitarnog djelovanja i podrške roditeljima
* aktivnosti usmjerene na rad Dječjeg gradskog vijeća
* aktivnosti usmjerene poticanju upoznavanju djece s pravima djeteta,
* aktivnosti usmjerene promicanju i razvoju volonterstva

**3.5. Za Programsko područje 5 - Za okruženje bez nasilja**

* aktivnosti usmjerene s ciljem prevencije i suzbijanja nasilja u obitelji, seksualnog nasilja, internet nasilja i dr. oblika nasilja, a u svrhu organiziranja mobilnih timova za podršku žrtvama nasilja, provođenje edukacija i sl
* aktivnosti usmjerene na organizaciju besplatnih radionica za stjecanje znanja na računalu, pisanje zamolbi za traženje zaposlenja, i sl. kako bi potaknuli žene -žrtve nasilja, za aktivno uključivanje u svijet tržišta rada, bilo kroz traženje posla ili samozapošljavanje
* aktivnosti kojima se nastoji osvijestiti i senzibilizirati javnost o doprinosu koji svatko od nas može dati u borbi protiv svih oblika nasilja, prihvaćanjem tolerancije kao najviše vrijednosti zajedničkog života
* aktivnosti kojima se nastoje poticati mjere i programi za povećanje osjetljivosti sustava odgoja i obrazovanja (ranog, predškolskog, osnovnoškolskog i srednjoškolskog), u cilju izgradnje kulture nenasilja, posebno internet nasilja kao najvećeg izvora stresa kod djece, te poticanja i povećanja svijesti o važnosti prevencije nasilja u svim njegovim oblicima

**3.6. Za Programsko područje 6 – Foginovo kupalište**

* aktivnosti usmjerene na animacija kupača u vodi i na suhom
* aktivnosti škole plivanja
* aktivnosti usmjerene na organizaciju društvenih, kulturnih, zabavnih događanja na Foginovom kupalištu u trajanju kupališne sezone
* aktivnosti usmjerene na organizaciju ili sudjelovanje u programu otvaranja i/ili zatvaranja kupališne sezone

Aktivnosti projekta se mogu planirati u obliku ponavljajuće dnevne, tjedne animacije ili kao jednokratno događanje.

**3.7. Za Programsko područje 7 - Udruge proistekle iz Domovinskog rata**

* organiziranje edukacija, seminara, predavanja, tribina
* obilježavanje značajnih datuma i važnih obljetnica
* organiziranje susreta, natjecanja, priredbi, koncerata, festivala i drugih manifestacija

**3.8. Za Programsko područje 8 - Projekti i aktivnosti od interesa za grad Karlovac**

* organiziranje susreta, natjecanja, priredbi, koncerata, festivala i drugih manifestacija

(4) Ukupno planirana vrijednost Natječaja za 2024. godinu je 64.195,00 €.

**4.1.** Za financiranje **Programskog područja 1**, **Razvoj civilnog društva i podrška projektnim aktivnostima udruga** ovog Natječaja planiran je iznos od **10.000,00 eura.**

Najmanji iznos traženih sredstava za financiranje projekta je 400.00 eura, a najveći 1.000,00. eura. U ovom području planira se sklopiti najmanje 10, a najviše 25 ugovora o provedbi projekata.

**4.2.** Za financiranje **Programskog područja 2, Grad za mlade** ovog Natječaja planiran je iznos od **7.250,00 eura**.

Najmanji iznos traženih sredstava za financiranje projekta je 400,00 eura, a najveći 1.400,00. eura. U ovom području planira se sklopiti najmanje 5, a najviše 18 ugovora o provedbi projekata.

**4.3.** Za financiranje **Programskog područja 3, Razvoj poljoprivrede i zaštita od ambrozije** ovog Natječaja planiran je iznos **od 4.045,00 eura.**

Najmanji iznos traženih sredstava za financiranje projekta je 400,00 eura, a najveći 2.000,00. eura. U ovom području planira se sklopiti najmanje 2, a najviše 10 ugovora o provedbi projekata.

**4.4.** Za financiranje Programskog područja 4, Grad prijatelj djece ovog Natječaja planiran je iznos od 7.250,00 eura.

Najmanji iznos traženih sredstava za financiranje projekta je 400,00 eura, a najveći 1.400,00. eura U ovom području planira se sklopiti najmanje 5, a najviše 18 ugovora o provedbi projekata.

**4.5.** Za financiranje **Programskog područja 5, Za okruženje bez nasilja** ovog Natječaja planiran je iznos od **5.000,00** **eura.**

Najmanji iznos traženih sredstava za financiranje projekta je 400,00 eura, a najveći 1.400,00. eura U ovom području planira se sklopiti najmanje 3, a najviše 12 ugovora o provedbi projekata.

**4.6.** Za financiranje **Programskog područja 6, Foginovo kupalište** ovog Natječaja planiran je iznos od **2.650,00** **eura.**

Najmanji iznos traženih sredstava za financiranje projekta je 200,00 eura, a najveći 600,00. eura. U ovom području planira se sklopiti najmanje 4, a najviše 13 ugovora o provedbi projekata.

**4.7.** Za financiranje **Programskog područja 7, Udruge proistekle iz Domovinskog rata** ovog Natječaja planiran je iznos od **18.000** **eura.**

Najmanji iznos traženih sredstava za financiranje projekta je 100,00 eura, a najveći 1.500,00. eura. U ovom području planira se sklopiti najmanje 10, a najviše 20 ugovora o provedbi projekata.

**4.8.** Za financiranje **Programskog područja 8,**  **Projekti i aktivnosti od interesa za grad Karlovac** ovog Natječaja planiran je iznos od **10.000,00** eura.

Najmanji iznos traženih sredstava za financiranje projekta je 100,00 eura, a najveći 800,00. eura. U ovom području planira se sklopiti najmanje 10, a najviše 15 ugovora o provedbi projekata.

(5) Natječaj je otvoren od 18. ožujka do 18. travnja 2024.

(6) Svaka udruga može prijaviti i ugovoriti:

* jedno od navedenih programskih područja
* najviše dva programska područja od kojih je jedno Programsko područje 6 – Foginovo kupalište, a drugo po vlastitom izboru

na razdoblje provedbe do 31.12.2024. godine.

Ista udruga može biti partner na više projekata unutar prioritetnih područja Natječaja.

Prijavu projekta na Natječaj može podnijeti registrirana udruga koja je upisana u Registar udruga i djeluje najmanje jednu godinu na području grada Karlovca zaključno s danom objave Natječaja, koja je programski usmjerena na rad u programskim područjima, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora. Ostali uvjeti navedeni su u Uputama za prijavitelje.

Grad Karlovac će ishoditi dokaze od Ministarstva pravosuđa da se protiv odgovorne osobe u udruzi i voditelja projekta ne vodi kazneni postupak, odnosno da osobe ovlaštene za zastupanje nisu osuđivane za neko od kaznenih djela iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/2015, NN37/2021).

Za osobe koja će u provedbi sufinanciranog projekta ili programa biti u kontaktu s djecom kao korisnicima projektnih aktivnosti, Grad Karlovac će od Ministarstva pravosuđa ishoditi podatke iz kaznene evidencije u svrhu zaštite prava i interesa djece.

Grad Karlovac će ishoditi potvrdu iz koje se vidi ima li udruga plaćena sva davanja prema Gradu Karlovcu i ustanovama odnosno tvrtkama u vlasništvu Grada Karlovca.

(7) Kako se može ostvariti prednost u financiranju projekta i tko nema pravo prijave na Natječaj detaljno je opisano u Uputama za prijavitelje za financiranje projekata udruga iz Proračuna Grada Karlovca za 2024.

(8) Prijedlozi projekata dostavljaju se isključivo putem aplikacije SOM natječaji, koja je zajedno s Uputama za prijavitelje, dostupna na mrežnim stranicama Grada Karlovca <https://www.karlovac.hr/>

**Rok za podnošenje prijava na Natječaj je 18. travnja 2024.**

Postupak zaprimanja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za financiranje projekata i programa udruga iz Proračuna Grada Karlovca za 2024.

Razmatrat će se samo projekti koji su pravodobno prijavljeni, te koji u cijelosti zadovoljavaju formalne uvjete Natječaja.

(9) Sva pitanja vezana uz ovaj Natječaj mogu se postaviti isključivo elektroničkim putem, slanjem upita na adresu elektronske pošte: udruge@karlovac.hr.

Za potrebe informiranja zainteresiranih udruga Grad Karlovac će informativnu radionicu na kojoj će predstaviti Javni natječaj za financiranje projekata udruga iz Proračuna Grada Karlovca za 2024. godinu održati u utorak, 27. ožujka 2024. u Velikoj vijećnici Grada Karlovca s početkom u 17 sati, te putem video prijenosa uživo na Youtube kanalu - Grad Karlovac.

Tijekom prijenosa sudjelovanje javnosti će se omogućiti i putem slanja primjedbi, mišljenja i prijedloga na e-mail udruge@karlovac.hr . Sadržaji e-mailova će se čitati na javnom izlaganju i na njih davati odgovori.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.